ToekomsVenster: Die Tempel | Maroela Media
ToekomsVenster: Die Tempel
Psalm 84:3 – "Ek versmag van verlange na die tempel van die Here; met alles wat ek is, wil ek jubel oor die lewende God."
Daar is 'n plek waar 'n mens tot rus kan kom. Dis 'n plek wat God in Sy wysheid vir ons gereserveer het. Ongelukkig is dit 'n plek wat toenemend verwaarloos word. Dis die ruimte van intimiteit met die lewende God. Dis die plek en tyd van afsondering, van eenkant kom en Sy teenwoordigheid geniet.
Dis die ruimte van persoonlike afsondering en die ruimte van die weeklikse erediens. Is daardie smagting nog by ons teenwoordig?